NTZS, 

Strokovni svet

Celovška cesta 25, 

1000 Ljubljana

ZAPISNIK  3.  SEJE  STROKOVNEGA  SVETA  NTZS  ZA  SEZONO 2008/09, z dne 17. 04. 2009 ob 10.00, v prostorih sejne sobe v Dvorani Krim v Ljubljani
Prisotni: člani SS: Zdenko Švab (predsednik SS),  Janez Bončina, Miroslav Tokič,   Mirko Unger ml. in Uroš Slatinšek; 

Selektorji: Andreja Ojsteršek-Urh, Bojan Rak, Marjan Oražem in Darijan Vizjak; 

Predsednik ZNTS Miloš Živkovič-Peperko;

Sekretar NTZS Danijel Šarlah;

Predsednik tehnične komisije: Janez Stibrič;

Odsotna: Člana SS: Miran Močan in Andrej Tadina;
Predlagani dnevni red: 

1. Pregled in potrditev zapisnika prejšnje 2. Seje SS za sezono 2008/09 

2. Svetovno prvenstvo na Japonskem

3. Oddaja poročil  kapetanov, tistih, ki še niso bila oddana
4. Predlogi za spremembo tekmovalnega sistema
5. Koledar za tekmovalno sezono 2009/10

6. Tekoče zadeve

7. Razno

Pred začetkom seje je sekretar NTZS D. Šarlah spregovoril o dosedanjih prihodkih za leto 2009 in o trenutni finančni situaciji na NTZS. Prišla so že sredstva od Fondacije za šport in izšel je razpis od ministrstva s končnim datumom oddaje programov 17. 04. 2009. Poleg teh dveh prilivov je le še nekaj izjemno malega sponzorskih sredstev.

Sejo SS je nato odprl predsednik SS Z. Švab in prisotne pozval k sprejetju predlaganega dnevnega reda oz. k njegovim morebitnim spremembam in dopolnitvam. 
-Selektor za člane B. Rak je predlagal, da bi se pogovorili tudi o programih do konca sezone 2008/09. Člani SS so se strinjali in odločili, da se bo o tem pogovarjalo pri tekočih zadevah.

-Predsednik tehnične komisije J.Stibrič, ki je imel zaradi službenih obveznosti  zelo malo časa, je predlagal, da bi se dnevni red po 1. točki nadaljeval s točkama 4 in 5.

Spremenjen vrstni red obravnave točk dnevnega reda  je bil soglasno sprejet.

AD 1.

Zapisnik  2. seje SS v sezoni 2008/09, z dne 30. 01. 2009,  je bil nato soglasno sprejet brez pripomb.
AD 4. 

Glede sprememb tekmovalnega sistema je potekala debata o ukinitvah tolažilnih tekmovanj oz. o povečanju predtekmovalnih skupin, z namenom, da bi se tekmovanja skrajšala in bi se tako razbremenili igralci in tudi  trenerji. Prav tako se je razpravljalo o morebitnem zaprtem načinu igranja posamičnega članskega DP. SS je  sprejel naslednja sklepa:

SKLEP  ŠT. 1 : 

V kategorijah mladincev in U – 21 se ukine tolažilno tekmovanje. V kategorijah ml. kadetov in kadetov  tolažilno tekmovanje ostane in se preimenuje v Malo finale, organizator pa mora obvezno podeliti medalje oz. ustrezne nagrade za najboljše štiri v njemu.

SKLEP  ŠT. 2 :

Ustanovi se delovna skupina v sestavi Z. Švab, J. Bončina, B. Rak in D. Vizjak, ki bo pripravila predlog o načina morebitnega zaprtega igranja posamičnega članskega DP.

AD 5.
 Sprejeli so se okvirni termini za igranje državnih lig in članskih turnirjev.
AD 2. 
-Selektor za člane B. Rak je povedal, da gresta na SP B. Tokič, ki se že pripravlja na Japonskem in U. Slatinšek, ki se pripravlja na Olimpiji, ter trener članske reprezentance M. Tokič. Problem je financiranje priprav B. Tokiča na Japonskem, kjer stroški znašajo cca. 1700 evrov, IO NTZS pa sploh še ni odgovoril na predlog in prošnjo o financiranju. To je tudi predvidena točka na dnevnem redu za prav 17. 04. 2009 sklicanega sestanka IO NTZS.
-M. Tokič bi želel dobiti točen vpogled v dejanski prihodek od ministrstva in od fondacije za šport za posamezen rezultat oz. posamezno kategorizacijo, da bi se točno vedelo s kakšnim denarjem lahko razpolaga posameznik in koliko njegovi rezultati dejansko prinesejo k skupnim sredstvom, ki jih NTZS pridobi od obeh zgornjih institucij. 

-M. Živkovič-Peperko je bil mnenja, da se ne sme gledati tako ozko, temveč, da je potrebna medgeneracijska solidarnost pri financiranju.
-Selektorka za članice A. Ojsteršek-Urh je pojasnila, da gresta na SP J. Tomazini, ki se pripravlja v Italiji, kjer še igra play off in M. Fajmut, ki trenira doma na Ravnah (selektorka se občasno zapelje k njej), vodila pa ju bo na Japonskem ona sama.
AD 3.

 
 Oba članska selektorja sta oddala poročila o nastopanju v evropskih ligah. 

AD 6. 
-Selektor za člane B. Rak  je izrazil bojazen, da zaradi finančnega stanja NTZS ne bo avgustovskih  članskih priprav pred septembrskim EP. Hud urgenten problem so tudi Sredozemske igre, ki so sedaj plačljive s strani NTZS (?), rok prijave pa je že 20. 04. 2009.
-Selektorka za članice A. Ojsteršek-Urh je glede Sredozemskih iger izrazila bojazen, da bo brez odločitve IO NTZS ona tista, ki bo izpostavljena, da uničuje ženski namizni tenis, ker se glede na finančne stroške (150 evrov na dan na posameznico), težko odloči prijaviti ekipo, ki nima nobenih realnih možnosti za medaljo oz. za dosego rezultata, ki pripelje do refundacije porabljenih sredstev s strani OKS. Prav tako je poudarila, da v letu 2008 nikakor ni porabila vseh sredstev pridobljenih in namenjenih za članski ženski reprezentančni pogon, kaj šele, da bi jih prekoračila.
-Selektor za mladinke in kadetinje D.Vizjak je dodal, da NTZS v sezoni 2008/09 (od septembra dalje) za celoten mladinski pogon (razen SP za mladince 2008, ki pa je bil večinoma financiran iz še ne odplačanega kredita) doslej še ni porabila niti evra  za tekmovanja in priprave, pa se kljub temu še nič ne ve kako bo s financiranjem  julijskega MEP-a, ki bo stalo  cca. 15.000 evrov.  

AD 7.

Pod to točko ni bilo novih pobud in razprav. 
3. seja SS v sezoni 2008/09 se je zaključila ob 13.00.




Ljubljana, 09. 06. 2009   




Zapisal: Darijan Vizjak

